b'\n_START_ARTICLE_\nPjerpointas: paskutinis budelis\n_START_SECTION_\nTurinys\n_START_PARAGRAPH_\n1933\xc2\xa0m. Albertas Pjerpointas pradeda dirbti tuo, kuo ver\xc4\x8diasi jau kelios vyr\xc5\xb3 kartos jo \xc5\xa1eimoje: tampa budeliu, vykdan\xc4\x8diu mirties bausmes nuteistiesiems. Nuosprend\xc5\xbeiai jau seniai nebevykdomi vie\xc5\xa1ai ir apie Alberto u\xc5\xbesi\xc4\x97mim\xc4\x85 niekas ne\xc5\xbeino, \xc4\xaftaria tik \xc5\xbemona, ta\xc4\x8diau jiedu apie tai niekada nekalba. Albertas lankosi vietin\xc4\x97je alud\xc4\x97je su vyru pravarde \xe2\x80\x9eTi\xc5\xa1as\xe2\x80\x9c ir atrodo tarsi eilinis tarnautojas, nors savo \xe2\x80\x9eprofesijoje\xe2\x80\x9c pasiekia grei\xc4\x8dio \xe2\x80\x9erekord\xc4\x85\xe2\x80\x9c\xc2\xa0\xe2\x80\x93 \xc4\xafvykdo bausm\xc4\x99 per 7,5 sekund\xc4\x97s._NEWLINE_Situacija kei\xc4\x8diasi, kuomet pasibaigus Antrajam pasauliniam karui Pjerpointas i\xc5\xa1kvie\xc4\x8diamas \xc4\xaf Vokietij\xc4\x85 vykdyti mirties bausmi\xc5\xb3 naci\xc5\xb3 karo nusikalt\xc4\x97liams. Informacija patenka \xc4\xaf spaud\xc4\x85 ir gr\xc4\xaf\xc5\xbe\xc4\x99s namo budelis sutinkamas kaip didvyris. Vis d\xc4\x97lto \xc5\xa1lov\xc4\x97 pasirodo besanti trumpalaik\xc4\x97, nes apie jo \xe2\x80\x9eprofesij\xc4\x85\xe2\x80\x9c su\xc5\xbeino vis daugiau \xc5\xbemoni\xc5\xb3, o \xc5\xa1alyje vis daugiau \xc5\xbemoni\xc5\xb3 reikalauja atsisakyti mirties bausm\xc4\x97s. Dar vienas i\xc5\xa1bandymas Pjerpointui tampa susid\xc5\xabrimas kameroje su savo senu draugu \xe2\x80\x9eTi\xc5\xa1u\xe2\x80\x9c, nuteistu u\xc5\xbe \xc5\xbemog\xc5\xbeudyst\xc4\x99 ir kuriam Albertas \xc4\xafvykdo mirties bausm\xc4\x99. Paskutiniu jo darbu tampa mirties bausm\xc4\x97s vykdymas moteriai, tuo metu u\xc5\xbe kal\xc4\x97jimo sien\xc5\xb3 protestuojant gausiai miniai. Pjerpointas atlieka savo pareig\xc4\x85, ta\xc4\x8diau sulaukia visuotinio pasmerkimo. Namuose jis su \xc5\xbemona aptaria susiklos\xc4\x8diusi\xc4\x85 pad\xc4\x97t\xc4\xaf, v\xc4\x97luojant\xc4\xaf atlyginim\xc4\x85 ir vis prast\xc4\x97jan\xc4\x8di\xc4\x85 \xc5\xbemoni\xc5\xb3 nuomon\xc4\x99 bei nutaria atsistatydinti\xe2\x80\xa6'